Malmi tänav (Narva)

Malmi tänav on tänav Narvas Vanalinna linnaosas. Algab Peetri platsilt, ristub Puškini tänavaga ja lõpeb Linda tänavaga ristudes. Tänava pikkus on 540 m.

1905. aasta linnaplaanil tänava nimi on Литейная улица, 1912. linnaplaanil Malmi wabr(iku) uul(its) ja 1927. aasta linnaplaanil Malmi tänav.Svetlana Andrejeva. Narva tänavad 17.-21. sajandi linnakaartidel.–Narva Muuseumi Toimetised, nr. 7, 2007, lk. 108-127.

12. juulil 1950 nimetati Narva linna RSN TK otsusega nr 30 Eesti NSV moodustamise 10. aastapäeva puhul tänav ümber Kalinini tänavaks (vene keeles улица им. М.И.Калинина) – Nõukogude riigitegelase Mihhail Kalinini auks. 11. mail 1994 Narva Linnavolikogu määrusega nr 68/11 nimetati tänav ümber Malmi tänavaks.11.05.94 Narva Linnavolikogu määrus nr 68/11

Tänav on saanud nime selles piirkonnas asunud Dmitri Zinovjevi malmivalu- ja masinaehitustehase ehk Sinovjevi vabriku järgi.

Aadressil Malmi tänav 1 asub Narva Tuletõrjeühing ja ehitismälestis Narva tuletõrjedepoo (vaadatud 24.12.2020).

Aadressil Malmi tänav 8 asub Narva Keskraamatukogu.

Viited

Kategooria:Narva tänavad
Kategooria:Vanalinn (Narva)